Omotosho Olakunle Rasaq

Omotosho Olakunle Rasaq jẹ́ olóṣèlú ní orílẹ̀-èdè Nàìjíríà, tí ó ń ṣàmójútó agbègbè Isin, ní agbègbè ìjọba ìbílẹ̀ Isin, ní ilé ìgbìmọ̀ aṣòfin ilẹ̀ Kwara.

 Ìbẹ̀rẹ̀pẹ̀pẹ̀ ayé àti ètò ẹ̀kọ́ rẹ̀ 
Wọ́n bí Rasaq ní ọjọ́ karùn-ún oṣù Kẹta ọdún 1973 ní Oke-Onigbin, ní agbègbè ìjọba ìbílẹ̀ Isin, ní Ìpínlẹ̀ Kwara, Nàìjíríà. Ó lọ sí ilé-ìwé Oke-Onigbin Community primary school àti Oke-Onigbin Secondary School láàárín ọdún 1986-1995. Ó gba oyè National Diploma (Nigeria) àti ìwẹ́-ẹ̀rí Higher National Diploma láti Kwara State Polytechnic ní ọdún 1998 àti 2003 bákan náà. 

 Iṣẹ́ rẹ̀ 
Rasaq jẹ́ ọ̀jọ̀gbọ́n nínú ètò Ìṣirò owó àti Olùdásílè Àgbà ti ilé-iṣẹ́ Bellumin Int’l àti Oko Omo Aro kí ó tó wọ iṣẹ́ Òṣèlú, nígbà tí ó díje dupò kan lábẹ́ àsíà Accord Party ní ọdún 2007 kí ó tó darapọ̀ mọ́ ẹgbẹ́ olóṣèlú All Progressive Congress láti díje dupò ní ọdún 2023 tí ó sì wọlé gẹ́gẹ́ bí i ọ̀kan lára àwọn Ọmọ-ẹgbẹ́ ìgbìmọ̀ aṣòfin ẹlẹ́ẹ̀kẹwàá ti ìpínlẹ̀ Kwara. 

 Awọn itọkasi